การเป็นแฟนที่ดีขึ้น การทำให้เธอรู้สึกพิเศษ การนำความตื่นเต้นมาสู่ความสัมพันธ์
หากคุณต้องการเป็นแฟนหนุ่มที่ดีขึ้นให้กับแฟนสาว คุณจะต้องเป็นสุภาพบุรุษมากขึ้น สิ่งนี้ไม่ได้แปลว่าคุณต้องเปลี่ยนตัวเองเป็นพี่ก้อง สหรัถหรืออุ้มเธอลงจากรถม้าแต่มันแปลว่าคุณต้องพยายามปฏิบัติต่อเธอด้วยความใส่ใจและความเคารพที่เพิ่มขึ้น เปิดประตูให้กับเธอไม่ว่าเธอกำลังเดินขึ้นรถหรือเดินเข้าร้านอาหาร ดึงเก้าอี้ให้กับเธอก่อนที่เธอจะนั่งลง สวมเสื้อคลุมให้กับเธอหากเธอหนาวและหลีกเลี่ยงการทำตัวสุดโต่งกับเธอ อย่ากังวลเพราะว่าการเป็นสุภาพบุรุษไม่ได้แปลว่าคุณต้องทำตัวเชยหรือสุดโต่ง เพียงแค่ปฏิบัติต่อแฟนสาวด้วยความใส่ใจและสนใจเธอมากขึ้นก็จะทำให้เธอเห็นว่าคุณเป็นสุภาพบุรุษที่แท้จริง แฟนหนุ่มหลายคนสื่อสารความต้องการของตัวเองไม่ค่อยเก่ง หากคุณต้องการเป็นแฟนหนุ่มที่ดีขึ้น คุณจะต้องพัฒนาความสามารถในการบอกแฟนของคุณอย่างจริงใจได้ว่าคุณกำลังรู้สึกอย่างไร พัฒนาการมีบทสนทนาโดยไม่โกรธและวิธีเรียนรู้ที่จะประนีประนอมแทนที่จะโกรธทุกครั้งที่คุณไม่ได้สิ่งที่ต้องการ หากคุณพัฒนาทักษะการสื่อสารให้ดีขึ้นได้ ความสัมพันธ์ของคุณก็จะเติบโต  เมื่อแฟนสาวของคุณโกรธ คุณต้องพยายามเข้าใจว่าเธอกำลังโกรธเรื่องอะไรและพยายามจับประเด็นสิ่งที่เธอกังวล หากเธอโกรธคุณเพราะคุณมาสาย มันก็อาจแปลว่าเธอโกรธคุณเพราะเธอรู้สึกว่าคุณไม่ใส่ใจมากพอกับความสัมพันธ์ เวลาเป็นสิ่งที่สำคัญ หากคุณต้องการมีบทสนทนาที่จริงจัง หากคุณต้องการพูดคุยอย่างจริงจังกับแฟนสาว คุณต้องเลือกเวลาที่เหมาะสมที่เธอจะไม่เหนื่อยหรือจิตใจวอกแวกเกินไปที่จะมีบทสนทนา หากคุณต้องการเป็นแฟนหนุ่มที่ดีกว่าเดิม คุณจะต้องทำให้ตัวเองว่างสำหรับแฟนสาวมากขึ้น สิ่งนี้ไม่ได้แปลว่าคุณต้องทำตัวว่างตลอดเวลาและต้องทำตามความต้องการของเธอในทุกเวลา แต่มันแปลว่าคุณควรหาเวลามากพอเพื่อทำให้ความสัมพันธ์ของคุณแข็งแกร่ง ตั้งแต่เวลาสำหรับการไปเดท จนถึงเวลาคุยโทรศัพท์หรือดูหนังกับเธอ หากคุณไม่เคยว่างและเลือกที่จะไปเที่ยวกับเพื่อนแทนที่จะมากับเธอ เธอก็จะรู้สึกว่าคุณทอดทิ้งเธอ มันอาจเป็นไปได้ที่เธอเริ่มหมดความรู้สึกรักเพราะคุณเริ่มรู้สึกเป็นตัวของตัวเองมากเกินไป เหมือนว่าคุณมักจะอยู่เคียงข้างเสมอ ทำให้มั่นใจว่าคุณใช้ชีวิตของตัวเอง เวลาส่วนตัวกับเพื่อนและเวลาในการทำงานอดิเรกและสิ่งที่คุณสนใจ ถึงแม้ว่าคุณต้องการหาเวลาให้กับเธอแต่คุณต้องทำให้เธอเห็นว่าคุณเป็นคนที่น่าสนใจและไม่อยู่นิ่ง ถึงแม้ว่าการหาเวลาให้กับแฟนสาวเป็นสิ่งที่สำคัญแต่การเคารพเวลาและพื้นที่ของเธอก็เป็นสิ่งสำคัญเช่นกัน ปล่อยให้เธอไปเที่ยวกับเพื่อนโดยที่ไม่หึงหรือโทรหาเธอทุก 5 นาที หลีกเลี่ยงการทำทุกสิ่งที่เธอชอบตั้งแต่การวิ่งไปจนถึงการอาสากับเธอ ปล่อยให้เธอทำสิ่งของเธอและชื่นชมเธอสำหรับสิ่งนั้นรู้ว่าเมื่อไหร่ที่เธอต้องการให้คุณไปด้วย คุณคงไม่อยากให้เธอรู้สึกอึดอัดหรือว่าคุณไม่ชอบเมื่อเธออยู่ห่างจากคุณ หากคุณทำให้เธออึดอัด เธอจะรู้สึกว่าคุณไม่ไว้ใจหรือมีศรัทธาในความสัมพันธ์ หากคุณสบายใจมากพอที่จะปล่อยให้เธอทำสิ่งที่เธอต้องการหรือไปเที่ยวกับเพื่อน เธอจะรู้สึกว่าคุณมั่นใจกับตัวเองและสิ่งที่คุณทั้งคู่มี เพื่อนและครอบครัวของเธอคือสิ่งสำคัญและอาจจะเป็นกุญแจสู่หัวใจของเธอ อย่าละเลยพวกเขาหรือคุยกับพวกเขาเพียงเล็กน้อยโดยไม่ใช้เวลาทำความรู้จักพวกเขา ถามว่าพวกเขาสบายดีไหม แบ่งปันบางอย่างเกี่ยวกับตัวเองและแสดงให้รู้ว่าคุณใส่ใจพวกเขา ถึงแม้ว่าคุณทำสิ่งนี้เพราะคุณใส่ใจแฟนของคุณแต่มันจะสร้างความแตกต่าง พวกเขาจะชื่นชมเมื่อแฟนของคุณพูดถึงคุณ หากแฟนของคุณชวนคุณไปเที่ยวกับเพื่อนด้วย คุณควรตอบรับเป็นบางเวลา ถึงแม้ว่าคุณไม่มีช่วงเวลาที่ดีที่สุด สิ่งนี้จะแสดงให้เธอเห็นว่าคุณใส่ใจละมีความพยายาม หากคุณต้องการได้รับความสนใจของแฟนสาว คุณจะต้องทำให้เธอเห็นว่าคุณใส่ใจเธอจริงๆ ถึงแม้ว่าคำชมเชยเกี่ยวกับรูปร่างหน้าตาของเธอหรือคำชมเชยที่มุ่งเน้นให้เธอชอบคุณจะไม่มีผลมากนัก แต่การให้คำชมเชยที่เต็มไปด้วยความหมายในเวลาที่ถูกต้องสามารถทำให้เธอเห็นว่าคุณใส่ใจ หากคุณกังวลเกี่ยวกับการทำให้เธอรักคุณมากขึ้นก็อาจเป็นเพราะเธอไม่รู้สึกถึงความรัก เพราะฉะนั้น ทำให้เธอรู้ว่าคุณใส่ใจด้วยการบอกเธอว่าอะไรที่ทำให้เธอพิเศษ  คุณสามารถชมเชยด้านที่น่าประทับใจของนิสัยของเธอ คุณสามารถพูดว่า “มันดีมากที่เธอสามารถเริ่มบทสนทนากับใครก็ได้ เธอทำอย่างนั้นได้ยังไง?” หรือ “เธอเป็นคนตั้งใจมาก ฉันหวังว่าฉันจะสามารถอ่านหนังสือได้นานเท่าที่เธอทำได้" คุณควรใส่ใจเธอและสังเกตเวลาที่เธอใส่เสื้อผ้าใหม่หรือตัดผมทรงใหม่และพูดว่า “ฉันชอบเสื้อกันหนาวตัวใหม่ของเธอ มันทำให้ดวงตาของเธอโดดเด่น” และเธอจะรู้สึกประทับใจที่คุณใส่ใจ อีกหนึ่งวิธีในการทำให้แฟนสาวของคุณรู้สึกพิเศษและเพื่อเอาชนะใจเธอคือการช่วยเหลือเธอเพื่อแสดงให้เธอเห็นว่าคุณใส่ใจ สิ่งนี้อาจจะหมายถึงการนำอาหารกลางวันมาให้เธอในวันที่เธอยุ่ง การขับรถไปส่งเธอเมื่อเธอต้องการหรือการช่วยเธอทำความสะอาดสถานที่หลังจากงานปาร์ตี้ เพียงการใช้เวลาของคุณเพื่อช่วยเหลือเธอเล็กน้อยจะทำให้เธอชื่นชมคุณมากขึ้น แน่นอนว่าคุณคงไม่อยากเป็นทาสรับใช้ของเธอและทำให้เธอคิดว่าเธอสามารถเอาเปรียบคุณได้ แต่คุณควรช่วยเหลือเธอเมื่อคุณสามารถทำได้ซึ่งเธอควรจะช่วยเหลือคุณเช่นกัน เธออาจจะปฏิเสธเวลาที่คุณถามเธอว่าเธอต้องการความช่วยเหลือหรือไม่ แต่หากว่าคุณเห็นว่าเธอต้องการความช่วยเหลือจากคุณจริงๆ คุณควรช่วยเธอให้ได้มากที่สุด หากคุณต้องการทำให้แฟนสาวรู้สึกพิเศษ คุณก็ไม่ควรปฏิบัติเหมือนเธอเป็นแค่ตุ๊กตาหน้ารถ คุณต้องใส่ใจเกี่ยวกับสิ่งที่เธอชอบและต้องอยากให้เธอสำเร็จ หากเธอชอบฟุตบอล คุณสามารถไปดูเกมที่แข่ง หากเธอกำลังพยายามหางานใหม่คุณสามารถช่วยด้วยการซ้อมสัมภาษณ์งาน ทำให้เธอเห็นว่าคุณต้องการให้เธอทำได้ดีและใส่ใจในสิ่งที่สำคัญสำหรับเธอและเธอจะรู้สึกประทับใจที่คุณใส่ใจเธอ  หากเธอเสียใจ คุณควรอยู่เคียงข้างเธอเพื่อปลอบเธอและคุยเมื่อเธอพร้อมที่จะคุย อย่าโมโหเธอเมื่อเธออารมณ์ไม่ดีเพราะเธออาจจะมีความผิดหวังส่วนตัว ให้กําลังใจหากเธอมีวันที่สำคัญ อวยพรให้เธอโชคดีและบอกว่าคุณจะนึกถึงเธอ คุณคงไม่อยากปล่อยให้แฟนสาวเบื่อหรือคิดว่าคุณไม่ใส่ใจเธอ เมื่อคุณเปิดใจให้กันและกัน คุณควรถามคำถามเกี่ยวกับชีวิตของเธอตั้งแต่ชีวิตวัยเด็กไปจนถึงความสัมพันธ์ระหว่างเพื่อนและครอบครัวของเธอ คุณยังคุณถามเกี่ยวกับเป้าหมายในชีวิตหรือแผนการสำหรับสัปดาห์นั้น แสดงให้เธอเห็นว่าคุณใส่ใจกับตัวตนที่เธอเป็นและคนที่เธอต้องการเป็น  ทำให้เธอเห็นว่าคุณสนใจในตัวตนของเธอจริงๆ และคุณไม่ใช่ถามเพื่อต้องการทำตัวให้สุภาพ สบตาและให้ความสนใจกับเธอเต็มที่เมื่อเธอเล่าเรื่องเกี่ยวกับตัวเอง ขอให้เธอพูดเกี่ยวกับงานอดิเรกและสิ่งที่เธอสนใจถึงแม้ว่าคุณจะไม่รู้เรื่องเกี่ยวกับมันมากนัก หากคุณต้องการทำให้เธอเห็นว่าคุณใส่ใจ คุณต้องถามเธอทุกวันไม่ว่าจะเป็นทางโทรศัพท์หรือข้อความเพื่อดูว่าวันของเธอเป็นอย่างไรบ้าง ทำให้เธอเห็นว่าเมื่อคุณไม่ได้อยู่ด้วยกันคุณก็ยังคิดถึงเธอและเธอจะรู้สึกประทับใจ คุณสามารถถามเธอหลังจากที่คุณรู้ว่าเธอได้ทำบางอย่างที่สำคัญ ไม่ว่าจะเป็นการสอบหรือเกมฟุตบอล ทำให้เธอเห็นว่าคุณใส่ใจถึงแม้ว่าคุณไม่ได้อยู่ด้วยกัน แน่นอนว่าคุณไม่ควรหมกมุ่นและถามเธอทุก 5 นาทีเพราะมันจะทำให้เธอเบื่อและหากเธออยู่กับเพื่อนสาว คุณก็ควรให้เวลาแทนที่จะถามเธอทุกครั้งที่คุณมีโอกาสเพราะเธอจะคิดว่าคุณขี้หึงหวงจนเกินไป มันเป็นความจริงที่ว่าผู้ชายส่วนใหญ่ไม่ชอบจับมือหรือแสดงความรักในที่สาธารณะ แต่มันไม่ได้หมายความว่าคุณไม่สามารถแสดงความรักเมื่อคุณอยู่ด้วยกันได้ ไม่ว่าจะเป็นการโอบแขนรอบตัวเธอ เล่นผมเธอหรือวางมือของคุณบนแขนหรือหัวเข่าของเธอเมื่อคุณคุยกัน เพียงการแสดงออกถึงความรักทางร่างกายจะมีผลมาก เช่น การแสดงว่าคุณชอบอยู่กับเธอ คุณอาจจะเห็นว่าเธอทำตัวออกห่างเพราะเธอรู้สึกว่าคุณไม่ใส่ใจเธอมากพอและการแสดงความรักให้กับเธอคือวิธีที่ดีในการเปลี่ยนแปลงสิ่งนั้น  คุณไม่จำเป็นต้องจับมือตลอดเวลา แต่การจับมือเป็นบางครั้งคือวิธีที่ดีในการทำให้เธอรู้ว่าคุณใส่ใจ หากคุณไปดูหนังด้วยกัน คุณควรบีบมือเธอไว้ 1 หรือ 2 ครั้ง คุณไม่จำเป็นต้องจูบกันในที่สาธารณะ แต่การจูบกันเมื่อคุณเจอเธอและบอกลาจะทำให้เธอรู้ว่าคุณใส่ใจ คนส่วนใหญ่ต้องปรับปรุงทักษะการฟังและผู้ชายส่วนใหญ่ไม่ใช่นักฟังที่ดี ครั้งต่อไปที่เธอพูดกับคุณคุณต้องซึมซับทุกคำพูด ละทิ้งสิ่งที่รบกวนสมาธิและมองตาเธอ อย่าขัดจังหวะเธอหรือพยายามแก้ปัญหาและพยายามอยู่เคียงข้างเธอและใช้เวลาเข้าใจในสิ่งที่เธอกำลังพูด สิ่งนี้จะทำให้เธอเห็นว่าคุณใส่ใจเธอจริงๆ  เมื่อเธอพูดจบ ถามคำถามเพิ่มขึ้นเพื่อดูว่าเธอรู้สึกอย่างไร หากเธอกำลังถามหาคำแนะนำ คุณต้องรวบรวมข้อเท็จจริงก่อนที่คุณจะให้คำแนะนำกับเธอ วางโทรศัพท์มือถือไว้ให้ห่างเมื่อเธอกำลังพยายามเล่าบางอย่างให้คุณฟัง คุณจะทำให้เธอโกรธหากคุณมัวแต่เช็คโทรศัพท์เวลาที่เธอต้องการมีบทสนทนาที่สำคัญ หากคุณต้องการทำให้รักของคุณยืนยาว คุณจะต้องหาสิ่งที่น่าสนใจใหม่เพื่อทำร่วมกัน สิ่งนี้อาจจะเป็นการดูหนังเรื่องใหม่ เรียนเทนนิสหรือไปเดินป่าด้วยกัน ไม่ว่าจะเป็นอะไร คุณควรหาบางสิ่งที่คุณสองคนสามารถทำร่วมกันได้และจะทำให้คุณนึกถึงความสัมพันธ์ หากคุณมัวแต่ทำสิ่งเดิม ความตื่นเต้นก็จะหายไป คุณสามารถเรียนเต้นฮิปฮอป คาราเต้หรือศิลปะด้วยกันหากนั่นเป็นสิ่งที่คุณชอบ แน่นอนว่าคุณไม่ควรทำสิ่งที่คุณไม่ต้องการทำ ถึงแม้ว่ามื้อค่ำและหนังเป็นสิ่งที่ดีแต่คุณควรรักษาความตื่นเต้นด้วยการผสมผสานเป็นบางครั้ง แทนที่จะไปทานมื้อค่ำ คุณสามารถชวนแฟนของคุณมาที่บ้านและทำอาหาร แทนที่จะไปดูหนัง คุณสามารถไปนั่งดูพระอาทิตย์ตกและปิกนิกไ ปเดทกันในวันอังคารแทนที่จะเป็นคืนวันศุกร์เหมือนเดิมเพื่อทำให้ความตื่นเต้นยังคงอยู่ นัดกันไปปีนหน้าผาที่ฟิตเนส เรียนต่อยมวยด้วยกัน การออกกำลังกายด้วยกันเป็นสิ่งที่เซ็กซี่ ถึงแม้ว่าการใช้เวลาร่วมกันคือสิ่งที่ดีที่สุดในการทำให้ความสัมพันธ์แข็งแกร่ง หากแฟนสาวของคุณคือคนเดียวที่คุณไปเที่ยวด้วย คุณก็อาจจะรู้สึกเบื่อ ไปเที่ยวกับกลุ่มเพื่อนที่คุณมีร่วมกัน เพื่อนของกันและกันหรือครอบครัวเป็นบางครั้งหรือแม้แต่พยายามสร้างเพื่อนใหม่ด้วยกันเพื่อที่คุณจะได้มีกิจกรรมทำและทำให้ความสัมพันธ์รู้สึกสดชื่นไม่รู้จบ การไปเที่ยวเป็นกลุ่มแทนที่จะไปเที่ยวตามลำพังสามารถทำให้คุณชื่นชมกันและกันมากขึ้นไปอีกระดับ แม้แต่การไปเดทเป็นคู่สามารถเพิ่มความสนุกให้กับความสัมพันธ์ ถึงแม้ว่าการวางแผนทำสิ่งใหม่ด้วยกันหรือไปเดทที่ตื่นเต้นเป็นสิ่งที่ดีแต่การทำตัวกล้าได้กล้าเสียก็เป็นสิ่งที่น่าตื่นเต้นเช่นกัน หากคุณกำลังขับรถไปยังร้านอาหารที่เพิ่งเปิดใหม่ที่ดูดี คุณควรจะแวะดูว่ามีโต๊ะว่างหรือไม่ หากคุณรู้สึกเบื่อในบ่ายวันเสาร์ คุณสามารถขับรถไปเที่ยวทะเลโดยไม่วางแผนล่วงหน้า การมีบางสิ่งให้ทำโดยที่ไม่ได้วางแผนไว้ก่อนสามารถทำให้ความสัมพันธ์ของคุณตื่นเต้นได้ มีสิ่งที่คุณและแฟนของคุณเคยพูดว่าอยากทำมานานแต่ไม่เคยมีโอกาสได้ทำหรือไม่? มีอะไรดีไปกว่าที่จะทำตอนนี้? ถึงแม้มันสำคัญที่จะแสดงให้แฟนของคุณเห็นว่าคุณใส่ใจและซื่อสัตย์กับเธอมากแค่ไหน แต่คุณไม่ควรเปิดเผยทุกอย่างนอกเสียจากว่าคุณต้องการทำให้เธอเดาออก อย่ารับสายทันทีที่เธอโทรม ามีแผนการอื่นในปฏิทินทางสังคมของคุณและอย่าแจกความรักให้กับเธอจนหมดโดยทำให้เธอรู้ว่าคุณใส่ใจ หากคุณเล่นตัวและทำให้เธอวิ่งตามคุณสักเล็กน้อย เธอจะรู้สึกสนใจมากกว่าหากเธอรู้ว่าเธอมีคุณอยู่ในกำมือ หากเธอไม่คิดว่าคุณว่างตลอดเวลาที่เธอต้องการไปเที่ยวกับคุณ เธอจะชื่นชมเวลาที่คุณใช้ร่วมกันมากขึ้น
เป็นสุภาพบุรุษ. พัฒนาการสื่อสาร. ให้เวลากับเธอ. เคารพความเด็ดเดี่ยวของเธอ. ทำดีกับเพื่อนและครอบครัวของเธอ. ชมเชยเธอมากขึ้น. ช่วยเหลือเธอ. สนับสนุนให้เธอบรรลุเป้าหมายและสิ่งที่เธอสนใจ. ถามคำถามเกี่ยวกับชีวิตของเธอ. ถามว่าเธอเป็นอย่างไรบ้าง. แสดงความรัก. ใช้เวลารับฟังเธอ. ทำสิ่งใหม่ๆ ด้วยกัน. ผสมผสานการเดท. ไปเที่ยวกับคนอื่น. กล้าได้กล้าเสีย. เล่นตัว.
https://www.wikihow.com/Get-Your-Girlfriend-to-Love-You-More https://www.wikihow.com/Get-Your-Girlfriend-to-Love-You-More https://www.wikihow.com/Get-Your-Girlfriend-to-Love-You-More
Being a Better Boyfriend Making Her Feel Special Bringing More Excitement to Your Relationship